TCMC จัดตั้งบริษัทย่อยใหม่ ทุนจดทะเบียน 37.87 ลบ. เพื่อการลงทุนในกิจการอื่น
TCMC จัดตั้งบริษัทย่อย “TCMC Furniture Limited” ทุนจดทะเบียน 37.87 ลบ. เพื่อดำเนินธุรกิจการลงทุนในกิจการอื่น 
29 เม.ย. 2558

บริษัท อุตสาหกรรมพรมไทย จำกัด (มหาชน) หรือ TCMC ระบุว่า ที่ประชุมคณะกรรมการของบริษัทเมื่อวันที่ 28 เม.ย.58 มีมติอนุมัติให้บริษัทจัดตั้งบริษัทย่อย ซึ่งจดทะเบียนในประเทศอังกฤษ ชื่อบริษัท TCMC Furniture Limited ทุนจดทะเบียนประมาณ 37.87 ล้านบาท โดยบริษัทจะถือหุ้น 100% ประเภทธุรกิจเพื่อลงทุนในกิจการอื่น
อีกทั้งมีมติให้นำเสนอต่อที่ประชุมผู้ถือหุ้นเพื่อพิจารณาอนุมัติให้  TCMC Furniture Limited ลงทุนใน Alstons Furniture Group Limited ในสัดส่วน 100% ของจำนวนหุ้นทั้งหมด ALSTONS มูลค่าเงินลงทุนรวม 122,066 ล้านบาท